Neoplan

Neoplan係德國一間巴士、客車及無軌電車製造廠，佢本身係Gottlob Auwärter GmbH & Co. KG嘅巴士牌子名。

Gottlob Auwärter係喺1935年7月1號喺Stuttgart成立，裝巴士車身落貨車底盤上面。1953年Gottlob Auwärter推出第一架一體化巴士，而呢類巴士以Neoplan為牌子名。1960年，Neoplan推出喺機場停機坪用嘅巴士。

後來Neoplan業務一路擴張，1970年代，Neoplan喺德國其他城市同埋加納開新車廠。1981年Neoplan喺美國開新車廠，後來Neoplan嘅美國業務分開做Neoplan USA。

2001年，Neoplan牌子連同Gottlob Auwärter俾MAN收購，被注入MAN旗下嘅Neoman Bus GmbH，Gottlob Auwärter公司亦改叫Neoplan Bus GmbH。2008年Neoman Bus結束營運，Neoplan成為MAN巴士旗下一個牌子。同年Neoplan亦重整旗下產品，除客車以外嘅巴士設計都被賣走或者停產。2015年Neoplan巴士生產線搬晒去土耳其。

Neoplan Skyliner
 Neoplan Megashuttle
 Neoplan Centroliner

Neoplan

德國公司
巴士生產商